**Známi**

**cestovatelia**

**V múzeu žiaci obdivovali historické vozy, ale kto v nich prvýkrát cestoval, bolo pre žiakov záhadou. Postupne sa vynárali ďalšie otázky, ktoré prinútili žiakov premýšľať:**

**„Do ktorého obdobia by si sa chcel posunúť v čase a rád by si sa pozrel? Ktorý dopravný prostriedok by si chcel vyskúšať?“**

**Na hodine informatiky a vlastivedy žiaci pracovali s encyklopédiami a na internete vyhľadávali významné osobnosti, známych cestovateľov a vynálezcov, ktoré v minulosti prispeli k rozvoju dopravy. V pracovnom liste zo súboru PL pre žiakov ZŠ od autorky Šimonovičovej priraďovali a spájali mená osobností s ich objavmi a vynálezmi. Ich trpezlivosť a pracovitosť bola odmenená počtom správne nájdených dvojíc. Následne vytvárali projektové práce o známych cestovateľoch a  ich objavoch. Boli kvalitné a na ďalšej hodine ich prezentovali pred spolužiakmi. Našli sa aj takí, čo si zabudli svoje práce v počítači uložiť. Ako sa hovorí: „Človek sa učí stále a často na vlastných chybách“.**